text: garrigues.cat 21:29 21/08/15
  La Festa Major de Juneda ja té definit el programa d'actes que se celebraran del 28 al 30 d'agost, i inclouen un seguit d'actes força variats i per a tots els gustos.
  festa major hotel juneda toni alb
  Cartell de Festa Major de Juneda 2015.
  La Festa Major de Juneda ja té definit el programa d'actes que se celebraran del 28 al 30 d'agost. La programació inclou un seguit d'actes força variats i per a tots els gustos.
  Les activitats començaran el divendres 28 a la 1 del migdia amb el repic de campanes a càrrec dels Campaners de Juneda. A la tarda, a les 18.30 hores, es farà la cercavila d'inici de festa amb Fadunito i la companyia El Petit Circ, i a les 19.00 hores se celebrarà la missa. A les 19.30, al Complex Cultural, s'inauguraran les exposicions Música i art, Multi-Art i de Ton Gorgues.
  Al vespre, a les 21.00 hores, Ferran Montardit farà a l'Ajuntament de Juneda el pregó de Festa Major i es lliuraran els premis del Concurs de Cartells. Un sopar popular amb entrepà de xulla a la plaça de Jacint Rosinach donarà pas al correfoc amb els diables Els Rojos de Junda, que es farà a les 23.30 als carrers Prat de la Riba i Sant Salvador. En acabar a les 2 de la matinada, el Parc Alegria acollirà a Nit Jove amb el grup Hotel Cochambre i discomòbil amb DiscoChambre.
  El dilluns 31, darrer dia de la Festa Major, començarà amb inflables per als més petits al Parc Alegria a les 11.00 hores. Ja a la tarda, a les 17.00, a carrer de la Font, hi ha prevista la Cursa Ciclista 52è Trofeu Vila de Juneda; a les 19.00, a Parc Alegria, s'ha programat un concert amb l'Orquestra Nueva Etapa, i a la mateixa hora, al carrer de la Democràcia, l'espectacle infantil Els exploradors de l'aigua, amb la companyia Circulant, i també a les 9.00, la Missa per als difunts.